title: 2008/75/EY: Neuvoston päätös, tehty 21 päivänä tammikuuta 2008 , kansainvälisessä kahvineuvostossa esitettävästä yhteisön kannasta vuoden 2007 kansainvälisen kahvisopimuksen tallettajan nimeämiseen

text:
               25.1.2008

               FI

               Euroopan unionin virallinen lehti

               L 22/20

      NEUVOSTON PÄÄTÖS,
   tehty 21 päivänä tammikuuta 2008,
   kansainvälisessä kahvineuvostossa esitettävästä yhteisön kannasta vuoden 2007 kansainvälisen kahvisopimuksen tallettajan nimeämiseen
   (2008/75/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan 1–4 kohdan yhdessä 300 artiklan 2 kohdan toisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Kansainvälinen kahvineuvosto on hyväksynyt 98. istunnossaan 28 päivänä syyskuuta 2007 tehdyllä päätöksellä 431 uuden, vuoden 2007 kansainvälisen kahvisopimuksen tekstin.

               (2)

               Vuoden 2001 kansainvälisen kahvisopimuksen voimassaoloaikaa on pidennetty vuodella 1 päivästä lokakuuta 200730 päivään syyskuuta 2008 asti päätöksellä 432, joka on tehty 28 päivänä syyskuuta 2007.

               (3)

               Vuoden 2007 kansainvälisen kahvisopimuksen 2 artiklan 10 kohdan määräysten mukaisesti sopimuksen tuleva tallettaja on nimettävä kahvineuvoston päätöksellä nykyisen, vuoden 2001 kansainvälisen kahvisopimuksen nojalla. Tämä päätös on tehtävä yksimielisesti ennen 31 päivää tammikuuta 2008.

               (4)

               Tallettajan nimeäminen on Euroopan yhteisön edun mukaista.

               (5)

               Kansainvälisessä kahvineuvostossa esitettävä Euroopan yhteisön kanta tähän asiaan olisi määritettävä,

         ON PÄÄTTÄNYT SEURAAVAA:
   Ainoa artikla
   Euroopan yhteisön kanta kansainvälisen kahvineuvoston äänestyksessä on kannattaa Kansainvälisen kahvijärjestön nimeämistä vuoden 2007 kansainvälisen kahvisopimuksen tallettajaksi.

      Tehty Brysselissä 21 päivänä tammikuuta 2008.

            Neuvoston puolesta

            Puheenjohtaja

         I. JARC


title: 2007/45/EY: Euroopan keskuspankin päätös, tehty 15 päivänä joulukuuta 2006 , toimenpiteistä, joita Euroopan keskuspankin kertyneen oman pääoman arvon osuuksien maksaminen sekä siirrettyjä valuuttavarantoja vastaavien kansallisten keskuspankkien saatavien tarkistaminen edellyttävät (EKP/2006/24)

text:
               31.1.2007

               FI

               Euroopan unionin virallinen lehti

               L 24/9

      EUROOPAN KESKUSPANKIN PÄÄTÖS,
   tehty 15 päivänä joulukuuta 2006,
   toimenpiteistä, joita Euroopan keskuspankin kertyneen oman pääoman arvon osuuksien maksaminen sekä siirrettyjä valuuttavarantoja vastaavien kansallisten keskuspankkien saatavien tarkistaminen edellyttävät
   (EKP/2006/24)
   (2007/45/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 30 artiklan,
   sekä katsoo seuraavaa:

               (1)

               Koska Bulgaria ja Romania liittyvät Euroopan unioniin ja niiden kansalliset keskuspankit EKPJ:ään 1 päivänä tammikuuta 2007, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyssä päätöksessä EKP/2006/21 (1) vahvistetaan 1 päivästä tammikuuta 2007 kullekin kansalliselle keskuspankille, joka on EKPJ:n jäsen 1 päivänä tammikuuta 2007, uudet painoarvot (jäljempänä ’painoarvot’) Euroopan keskuspankin (EKP) korotetun pääoman merkitsemisen jakoperusteessa (jäljempänä ’pääoman jakoperuste’).

               (2)

               Näin ollen saatavia, joilla EKP on perussäännön 30.3 artiklan nojalla hyvittänyt niiden jäsenvaltioiden kansallisia keskuspankkeja, jotka ovat ottaneet euron käyttöön (jäljempänä ’rahaliittoon osallistuvat kansalliset keskuspankit’), ja jotka vastaavat rahaliittoon osallistuvien kansallisten keskuspankkien EKP:lle siirtämiä valuuttavarantosaamisia (jäljempänä ’saatavat’), on tarkistettava. Niiden rahaliittoon osallistuvien kansallisten keskuspankkien, joiden saatavat suurenevat pääoman jakoperusteen korotuksen vuoksi 1 päivänä tammikuuta 2007, olisi siten suoritettava korvaava siirto EKP:lle, ja EKP:n olisi suoritettava korvaava siirto niille rahaliittoon osallistuville kansallisille keskuspankeille, joiden saatavat pienenevät korotuksen vuoksi.

               (3)

               EKP:lle siirrettävien valuuttavarantosaamisten enimmäismäärä on 57 606 524 025,77 euroa 1 päivästä tammikuuta 2007.

               (4)

               Perussäännön taustalla olevien oikeudenmukaisuutta, yhdenvertaista kohtelua ja luottamuksensuojaa koskevien yleisten periaatteiden mukaisesti niiden rahaliittoon osallistuvien kansallisten keskuspankkien, joiden suhteellinen osuus EKP:n kertyneen oman pääoman arvosta suurenee edellä mainittujen tarkistusten vuoksi, pitäisi myös tehdä korvaava siirto niille rahaliittoon osallistuville kansallisille keskuspankeille, joiden suhteellinen osuus pienenee.

               (5)

               Laskettaessa sitä, miten kunkin rahaliittoon osallistuvan kansallisen keskuspankin osuutta EKP:n kertyneen oman pääoman arvosta on tarkistettava, kunkin rahaliittoon osallistuvan kansallisen keskuspankin painoarvo 31 päivään joulukuuta 2006 saakka ja toisaalta 1 päivästä tammikuuta 2007 lähtien olisi ilmaistava prosenttiosuutena EKP:n kokonaispääomasta, sellaisena kuin kaikki rahaliittoon osallistuvat kansalliset keskuspankit ovat merkinneet sen.

               (6)

               Näin ollen on tehtävä uusi EKP:n päätös, jolla kumotaan Euroopan keskuspankin varanto- ja varausosuuksien maksamisen ja kansallisten keskuspankkien saatavien tarkistamisen siirrettyjä valuuttavarantosaamisia vastaaviksi edellyttämistä toimenpiteistä 18 päivänä joulukuuta 2003 tehty päätös EKP/2003/21 (2) ja toimenpiteistä, joita Euroopan keskuspankin kertyneen oman pääoman arvon osuuksien maksaminen, siirrettyjä valuuttavarantoja vastaavien kansallisten keskuspankkien saatavien tarkistaminen sekä näihin liittyvät rahoitukselliset seikat edellyttävät, 22 päivänä huhtikuuta 2004 tehty päätös EKP/2004/8 (3).

               (7)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (4) 1 artiklan nojalla Sloveniaa koskeva vuoden 2003 liittymisasiakirjan (5) 4 artiklassa tarkoitettu poikkeus kumotaan 1 päivästä tammikuuta 2007,

         ON PÄÄTTÄNYT SEURAAVAA:
   1 artikla
   Määritelmät
   Tässä päätöksessä:

               a)

               ’kertyneen oman pääoman arvolla’ tarkoitetaan EKP:n vararahastojen, arvonmuutostilien sekä vararahastoja vastaavien varausten kokonaismäärää, sellaisena kuin EKP sen laskee 31 päivänä joulukuuta 2006. EKP:n vararahastot ja vararahastoja vastaavat varaukset sisältävät, tämän rajoittamatta ’kertyneen oman pääoman arvon’ käsitteen yleistä soveltamista, yleisrahaston ja valuuttakursseista, korosta ja kullan hinnasta johtuvien riskien varalta tehdyn varauksen;

               b)

               ’siirtopäivällä’ tarkoitetaan toista pankkipäivää sen jälkeen, kun EKP:n neuvosto on hyväksynyt EKP:n tilinpäätöksen tilikaudelta 2006;

               c)

               ’EKP:n euroseteleistä saamalla tulolla’ tarkoitetaan samaa kuin ’EKP:n liikkeeseen lasketuista euroseteleistä saamalla tulolla’, sellaisena kuin se on määritelty Euroopan keskuspankin liikkeeseen lasketuista euroseteleistä saaman tulon jakamisesta rahaliittoon osallistuvien jäsenvaltioiden kansallisille keskuspankeille 17 päivänä marraskuuta 2005 tehdyn päätöksen EKP/2005/11 (6) 1 artiklan d kohdassa.

         2 artikla
   EKP:n varanto- ja varausosuuksien maksaminen
   1.   Mikäli rahaliittoon osallistuvan kansallisen keskuspankin osuus kertyneen oman pääoman arvosta suurenee, koska sen painoarvo suurenee 1 päivästä tammikuuta 2007, kyseinen kansallinen keskuspankki siirtää siirtopäivänä EKP:lle 3 kohdan mukaisesti määritetyn määrän.
   2.   Mikäli rahaliittoon osallistuvan kansallisen keskuspankin osuus kertyneen oman pääoman arvosta pienenee, koska sen painoarvo pienenee 1 päivästä tammikuuta 2007, kyseinen kansallinen keskuspankki vastaanottaa EKP:ltä siirtopäivänä 3 kohdan mukaisesti määritetyn määrän.
   3.   EKP laskee ja vahvistaa viimeistään sinä päivänä, jona EKP:n neuvosto hyväksyy EKP:n tilinpäätöksen tilikaudelta 2006, kullekin rahaliittoon osallistuvalle kansalliselle keskuspankille joko määrän, joka kyseisen kansallisen keskuspankin on siirrettävä EKP:lle, mikäli 1 kohtaa sovelletaan, tai määrän, jonka kyseinen kansallinen keskuspankki vastaanottaa EKP:ltä, mikäli 2 kohtaa sovelletaan. Kukin siirrettävä tai vastaanotettava määrä lasketaan pyöristämistä koskevia sääntöjä noudattaen siten, että kertyneen oman pääoman arvo kerrotaan kullakin rahaliittoon osallistuvalla kansallisella keskuspankilla 31 päivänä joulukuuta 2006 olevan ja 1 päivänä tammikuuta 2007 olevan painoarvon absoluuttisella erotuksella ja tulos jaetaan 100:lla.
   4.   Kukin 3 kohdassa esitetty määrä erääntyy maksettavaksi euromääräisenä 1 päivänä tammikuuta 2007 mutta siirretään tosiasiallisesti siirtopäivänä.
   5.   Siirtopäivänä rahaliittoon osallistuva kansallinen keskuspankki tai EKP, joiden on suoritettava siirto 1 tai 2 kohdan nojalla, siirtää erikseen myös koron, joka kertyy 1 päivästä tammikuuta 2007 siirtopäivään saakka kullekin kyseisen rahaliittoon osallistuvan kansallisen keskuspankin ja EKP:n maksettavana olevalle määrälle. Tämän koron siirtäjät ja vastaanottajat ovat samat kuin niiden määrien siirtäjät ja vastaanottajat, joille korko kertyy.
   6.   Mikäli kertyneen oman pääoman arvo on nollaa pienempi, määrät, joita on siirrettävä tai vastaanotettava 3 ja 5 kohdan perusteella, suoritetaan päinvastaiseen suuntaan kuin 3 ja 5 kohdassa on määritetty.
   3 artikla
   Siirrettyjä valuuttavarantoja vastaavien saatavien tarkistaminen
   1.   Kun otetaan huomioon, että Banka Slovenijen siirrettyjä valuuttavarantoja vastaavien saatavien tarkistamisesta säädetään Banka Slovenijen suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin 30 päivänä joulukuuta 2006 tehdyssä päätöksessä EKP/2006/30 (7), tämän artiklan säännökset koskevat muiden rahaliittoon osallistuvien kansallisten keskuspankkien siirtämien valuuttavarantoja vastaavien saatavien tarkistamista.
   2.   Rahaliittoon osallistuvien kansallisten keskuspankkien saatavat tarkistetaan 1 päivänä tammikuuta 2007 niihin sovellettavien tarkistettujen painoarvojen mukaisesti. Rahaliittoon osallistuvien kansallisten keskuspankkien saatavien arvo 1 päivästä tammikuuta 2007 alkaen esitetään tämän päätöksen liitteessä olevan taulukon kolmannessa sarakkeessa.
   3.   Tämän artiklan nojalla ja ilman, että edellytetään mitään muuta muodollisuutta tai tointa, jokaisen rahaliittoon osallistuvan kansallisen keskuspankin katsotaan joko siirtäneen tai vastaanottaneen 1 päivänä tammikuuta 2007 tämän päätöksen liitteessä olevan taulukon neljännessä sarakkeessa sen nimen perässä esitetyn (euromääräisen) saatavan absoluuttisen arvon, jolloin ’-’ tarkoittaa saatavaa, jonka kansallinen keskuspankki siirtää EKP:lle, ja ’+’ saatavaa, jonka EKP siirtää kansalliselle keskuspankille.
   4.   Jokainen rahaliittoon osallistuva kansallinen keskuspankki joko siirtää tai vastaanottaa ensimmäisenä tammikuun 1 päivän 2007 jälkeisenä Euroopan laajuisen automatisoidun reaaliaikaisen bruttomaksujärjestelmän (TARGET) aukiolopäivänä tämän päätöksen liitteessä olevan taulukon neljännessä sarakkeessa sen nimen perässä esitetyn (euromääräisen) määrän absoluuttisen arvon, jolloin ’+’ tarkoittaa määrää, jonka kansallinen keskuspankki siirtää EKP:lle, ja ’-’ määrää, jonka EKP siirtää kansalliselle keskuspankille.
   5.   EKP ja rahaliittoon osallistuvat kansalliset keskuspankit, joiden on 4 kohdan nojalla suoritettava siirtoja, siirtävät ensimmäisenä tammikuun 1 päivän 2007 jälkeisenä TARGETin aukiolopäivänä erikseen myös koron, joka kertyy 1 päivästä tammikuuta 2007 siirtopäivään saakka niille määrille, jotka EKP:n ja kyseisten kansallisten keskuspankkien on siirrettävä. Tämän koron siirtäjät ja vastaanottajat ovat samat kuin niiden määrien siirtäjät ja vastaanottajat, joille korko kertyy.
   4 artikla
   Yleiset määräykset
   1.   Edellä 2 artiklan 5 kohdan ja 3 artiklan 5 kohdan nojalla kertyvä korko lasketaan päiväkohtaisesti käyttämällä todelliset päivät/360 -laskentamenetelmää ja korkoa, joka on sama kuin EKPJ:n viimeisimmässä perusrahoitusoperaatiossaan käyttämä marginaalikorko.
   2.   Jokainen 2 artiklan 1, 2 ja 5 kohdassa sekä 3 artiklan 4 ja 5 kohdassa tarkoitettu siirto suoritetaan erikseen TARGETin välityksellä.
   3.   EKP ja rahaliittoon osallistuvat kansalliset keskuspankit, joiden on suoritettava jokin 2 artiklassa tarkoitetuista siirroista, antavat viipymättä tarvittavat ohjeet näiden siirtojen suorittamiseksi asianmukaisesti ja ajoissa.
   5 artikla
   Loppumääräykset
   1.   Tämä päätös tulee voimaan 1 päivänä tammikuuta 2007.
   2.   Päätökset EKP/2003/21 ja EKP/2004/8 kumotaan 1 päivästä tammikuuta 2007.
   3.   Päätöksiin EKP/2003/21 ja EKP/2004/8 tehtyjen viittausten katsotaan koskevan tätä päätöstä.

      Tehty Frankfurt am Mainissa 15 päivänä joulukuuta 2006.

            EKP:n puheenjohtaja

         Jean-Claude TRICHET

      (1)  Katso tämän virallisen lehden sivu 1.

      (2)  EUVL L 9, 15.1.2004, s. 36.

      (3)  EUVL L 205, 9.6.2004, s. 13.

      (4)  EUVL L 195, 15.7.2006, s. 25.

      (5)  EUVL L 236, 23.9.2003, s. 33.

      (6)  EUVL L 311, 26.11.2005, s. 41.

      (7)  Katso tämän virallisen lehden sivu 17.

      LIITE
      EKP:LLE SIIRRETTYJÄ VALUUTTAVARANTOJA VASTAAVAT SAATAVAT

                  Rahaliittoon osallistuva kansallinen keskuspankki

                  EKP:lle siirrettyjä valuuttavarantoja vastaava saatava 31 päivänä joulukuuta 2006
                  (euroa)

                  EKP:lle siirrettyjä valuuttavarantoja vastaava saatava 1 päivästä tammikuuta 2007
                  (euroa)

                  Siirrettävä määrä
                  (euroa)

                  Nationale Bank van België / Banque nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Bank of Greece

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d'Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74 (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Yhteensä (2):

                  39 782 265 621,70

                  40 041 833 998,13

                  + 259 568 376,43

         (1)  Siirretään päivinä, joista määrätään päätöksessä EKP/2006/30.

         (2)  Pyöristämisen vuoksi yhteenlasketut määrät eivät mahdollisesti vastaa kaikkien esitettyjen lukujen summaa.


title: Neuvoston päätös (EU) 2017/1243, annettu 29 päivänä toukokuuta 2017, Kansainvälisessä merenkulkujärjestössä (IMO) meriturvallisuuskomitean 98. istunnossa ja meriympäristön suojelukomitean 71. istunnossa Euroopan unionin puolesta esitettävästä kannasta SOLAS-yleissopimuksen II-1/23 sääntöön, SOLAS-yleissopimuksen II-2/9.4.1.3 sääntöön, vuosien 1994 ja 2000 suurnopeusaluksia koskeviin kansainvälisiin turvallisuussäännöstöihin, hengenpelastuslaitteita koskevaan kansainväliseen säännöstöön sekä Marpol-yleissopimuksen liitteessä VI olevaan lisäykseen V tehtävien muutosten hyväksymiseen

text:
               11.7.2017

               FI

               Euroopan unionin virallinen lehti

               L 178/9

         NEUVOSTON PÄÄTÖS (EU) 2017/1243,
   annettu 29 päivänä toukokuuta 2017,
   Kansainvälisessä merenkulkujärjestössä (IMO) meriturvallisuuskomitean 98. istunnossa ja meriympäristön suojelukomitean 71. istunnossa Euroopan unionin puolesta esitettävästä kannasta SOLAS-yleissopimuksen II-1/23 sääntöön, SOLAS-yleissopimuksen II-2/9.4.1.3 sääntöön, vuosien 1994 ja 2000 suurnopeusaluksia koskeviin kansainvälisiin turvallisuussäännöstöihin, hengenpelastuslaitteita koskevaan kansainväliseen säännöstöön sekä Marpol-yleissopimuksen liitteessä VI olevaan lisäykseen V tehtävien muutosten hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Merenkulkualalla toteutettavalla unionin toiminnalla olisi pyrittävä parantamaan meriturvallisuutta ja suojelemaan meriympäristöä.

               (2)

               Kansainvälisen merenkulkujärjestön (IMO) meriturvallisuuskomitean (MSC) 97. istunnossa sovittiin muutoksista ihmishengen turvallisuudesta merellä tehdyn kansainvälisen yleissopimuksen, jäljempänä ’SOLAS-yleissopimus’, II-1/23 sääntöön ja II-2/9.4.1.3 sääntöön, vuosien 1994 ja 2000 suurnopeusaluksia koskeviin turvallisuussäännöstöihin, jäljempänä ’HSC-säännöstöt’, hengenpelastuslaitteita koskevaan kansainväliseen säännöstöön, jäljempänä ’LSA-säännöstö’, ja päätöslauselman MSC.81(70) liitteeseen. Näiden muutosten odotetaan tulevan lopullisesti hyväksytyiksi meriturvallisuuskomitean 98. istunnossa, joka pidetään kesäkuussa 2017.

               (3)

               IMO:n meriympäristön suojelukomitean (MEPC) 70. istunnossa sovittiin aluksista aiheutuvan meren pilaantumisen ehkäisemisestä tehdyn kansainvälisen yleissopimuksen liitteessä VI, jäljempänä ’MARPOL-yleissopimuksen liite VI’, olevaan lisäykseen V tehtävistä muutoksista, jotka koskevat polttoaineen luovutustodistukseen (BDN) sisällytettäviä tietoja. Näiden muutosten odotetaan tulevan lopullisesti hyväksytyiksi meriympäristön suojelukomitean 71. istunnossa, joka pidetään heinäkuussa 2017.

               (4)

               IMO:n meriturvallisuuskomitean 95. ja 96. istunnoissa hyväksyttiin useita muutosluonnoksia SOLAS-yleissopimuksen II-1 sääntöön, joka käsittelee osastoimista ja vaurioituneen aluksen vakautta koskevia sääntöjä. Unionin puolesta esitettävä kanta kyseisiin muutoksiin vahvistettiin neuvoston päätöksessä (EU) 2016/2077 (1).

               (5)

               IMO:n meriturvallisuuskomitean 97. istunnossa sovittiin, että SOLAS-yleissopimuksen osastoimista ja vaurioituneen aluksen vakautta koskevia sääntöjä käsittelevän II-1 säännön muutosluonnosten lopullinen hyväksyminen lykättäisiin suurimmilta osin meriturvallisuuskomitean 98. istuntoon, ja siltä osin kuin kyseessä ovat II-1/6 säännön muutokset, jotka koskevat vaaditun osastoimisindeksin R kaavaa, sovittiin, että II-1/6 säännön mahdollisilla uusilla muutoksilla ei tulisi alentaa nykyistä turvallisuustasoa.

               (6)

               Päätöksen (EU) 2016/2077 2 artiklan 1 kohdan a alakohdassa ja 2 artiklan 2 kohdassa vahvistettua unionin puolesta esitettävää kantaa sovelletaan sen vuoksi edelleen.

               (7)

               IMO:n meriturvallisuuskomitean 97. istunnossa sovittiin, että II-1/22, II-1/23 ja II-1/24 säännön teksti yhdenmukaistetaan siltä osin kuin samat vaatimukset on ilmaistu useilla eri tavoilla ja että nykyiset ristiinviittaukset saatetaan ajan tasalle muuttamatta aiemmin hyväksyttyjen muutosten sisältöä. Yleissopimuksen II-1/23 sääntö koskee erityisvaatimuksia ro-ro-matkustaja-aluksille, eikä sitä ole sisällytetty päätöksessä (EU) 2016/2077 vahvistettuun unionin puolesta esitettävään kantaan. Euroopan parlamentin ja neuvoston direktiiviä 2009/45/EY (2) sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia.

               (8)

               Muutokset SOLAS-yleissopimuksen II-2/9.4.1.3 sääntöön selkeyttävät vaatimuksia, jotka koskevat ikkunoiden palonkestävyyttä matkustaja-aluksilla, jotka kuljettavat enintään 36 matkustajaa, ja erityisiä tarkoituksia varten suunnitelluilla aluksilla, joilla on enemmän kuin 60 (mutta enintään 240) henkilöä. Aluksilla, jotka kuljettavat enintään 36 matkustajaa, olisi varmistettava sama turvallisuustaso kuin aluksilla, jotka kuljettavat enemmän kuin 36 matkustajaa. Direktiiviä 2009/45/EY sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia. Mainitun direktiivin liitteessä I olevan II-2 luvun B.10.4 osan mukaan sellaisten matkustaja-alusten osalta, jotka kuljettavat enintään 36 matkustajaa, erityistä huomiota on kiinnitettävä pelastusveneisiin ja pelastuslauttoihin siirtymiseen käytettävillä avoimilla tai katetuilla alueilla olevien ikkunoiden palonkestävyyteen ja näiden alueiden alapuolella olevien ikkunoiden palonkestävyyteen sellaisissa paikoissa, joissa niiden pettäminen palon aikana estäisi pelastusveneiden ja pelastuslauttojen vesillelaskun tai niihin siirtymisen.

               (9)

               Muutokset HSC-säännöstöihin selkeyttävät HSC-säännöstöjen 8.10.1.4–8.10.1.6 kohdan soveltamista sikäli kuin kyseessä on poikkeus pelastusveneiden kuljettamisesta alle 20 metrin ja alle 30 metrin suurnopeusaluksilla. Alle 30 metrin suurnopeusaluksille vuoden 2000 HSC-säännöstön ja alle 20 metrin suurnopeusaluksille vuoden 1994 HSC-säännöstön mukaan voidaan myöntää poikkeus pelastusveneen kuljettamisesta, edellyttäen, että HSC-säännöstöjen 8.10.1.6 kohdan vaatimukset täyttyvät, mukaan lukien uusi alakohta, jonka mukaan on oltava mahdollista nostaa veden varaan joutunut henkilö takaisin alukseen vaaka-asennossa tai lähes vaaka-asennossa. Direktiiviä 2009/45/EY sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia.

               (10)

               LSA-säännöstössä vahvistetaan kansainväliset vaatimukset, jotka koskevat vuoden 1974 SOLAS-yleissopimuksen, sellaisena kuin se on muutettuna, III luvun soveltamisalaan kuuluvia hengenpelastuslaitteita. Muutoksilla LSA-säännöstön 6.1.1.5 ja 6.1.1.6 kohtaan ja päätöslauselman MSC.81(70) liitteessä olevan 1 osan 8.1.1 kohtaan varmistetaan yhdenmukaisuus suhteessa staattisiin testeihin ja niiden koestuskuormitukseen, joka vesillelaskulaitteiden, myös niiden rakenne-elementtien ja vinssien, on kestettävä. Näitä muutoksia olisi pidettävä vähäisinä korjauksina. Vesillelaskulaitteet ja vinssit luetellaan komission täytäntöönpanoasetuksessa (EU) 2017/306 (3), jossa viitataan LSA-säännöstöön ja päätöslauselmaan MSC.81(70) kohtien MED/1.21, 1.23, 1.24 ja 1.25 osalta (vesillelaskulaitteet) sekä kohtien MED/1.41a, 1.41b, 1.41c, 1.41d ja 1.41e osalta (vinssit). Ne kuuluvat sen vuoksi Euroopan parlamentin ja neuvoston direktiiviin 2014/90/EU (4) soveltamisalaan.

               (11)

               Muutokset Marpol-yleissopimuksen liitteessä VI olevaan lisäykseen V selkeyttävät, että sellaisten alusten osalta, jotka täyttävät Marpol-yleissopimuksen liitteessä VI olevat polttoaineen rikkipitoisuutta koskevat vaatimukset rikkioksidipäästöjen valvonta-alueilla ((S)ECA) vastaavin keinoin (pakokaasujen puhdistusjärjestelmät (EGCS)), toimittaja voi ostajan toimitettua asiasta ilmoituksen ilmoittaa polttoaineen luovutustodistuksessa (BDN), että polttoaine on tarkoitettu käytettäväksi aluksessa, joka täyttää rikkiä koskevat vaatimukset vastaavin keinoin. Kun otetaan huomioon pakokaasujen puhdistusjärjestelmillä varustettujen aluksien kasvava määrä, Marpol-yleissopimuksen liitteessä VI olevan lisäyksen V muutokset ovat tarpeen polttoaineen luovutustodistuksen vakiomuotoisen tekstin yhdenmukaistamiseksi sen seikan kanssa, että alukset voivat edelleen käyttää polttoaineita, joiden rikkipitoisuus on korkeampi, senkin jälkeen, kun voimaan on 1 päivästä tammikuuta 2015 tullut vaatimus 0,10 prosentin rikkipitoisuudesta (rikkioksidi) päästöjen valvonta-alueilla. Marpol-yleissopimuksen liitteen VI vaatimukset on rikkioksidipäästöjen osalta pantu unionin oikeudessa täytäntöön Euroopan parlamentin ja neuvoston direktiivillä (EU) 2016/802 (5). Mainitun direktiivin 6 artiklan 9 kohdan b ja c alakohdassa ja 13 artiklan 2 kohdan a alakohdassa viitataan polttoaineen luovutustodistukseen pääasiallisena mekanismina mainitun direktiivin noudattamisen varmistamiseksi. Vastaavat keinot vaatimusten noudattamiseksi katsotaan mainitun direktiivin 2 artiklan o alakohdassa määritellyiksi vaihtoehtoisiksi päästönvähentämismenetelmiksi, ja niitä voidaan käyttää edellyttäen, että päästönvähentämismenetelmiä käyttävät alukset saavuttavat jatkuvasti rikkidioksidipäästöjen vähenemiset, jotka vastaavat vähintään niitä arvoja, joihin päädyttäisiin käyttämällä mainitun direktiivin vaatimusten mukaisia meriliikenteessä käytettäviä polttoaineita.

               (12)

               Unioni ei ole IMO:n jäsen eikä asiaa koskevien yleissopimusten eikä säännöstöjen sopimuspuoli. Neuvoston olisi sen vuoksi valtuutettava jäsenvaltiot esittämään unionin kanta ja ilmaisemaan suostumuksensa tulla mainittujen muutosten sitomiksi siltä osin kuin nuo muutokset kuuluvat unionin yksinomaiseen toimivaltaan,

         ON HYVÄKSYNYT TÄMÄN PÄÄTÖKSEN:
   1 artikla
   IMO:n meriturvallisuuskomitean 98. istunnossa unionin puolesta esitettävänä kantana on hyväksyä seuraavat muutokset:

               a)

               muutokset SOLAS-yleissopimuksen II-1/23 sääntöön, sellaisena kuin ne esitetään IMO:n asiakirjan MSC 97/WP.5 liitteessä 1, jollei IMO:n asiakirjoissa MSC 97/3/5 ja MSC 97/3/4 esitetyistä muutoksista muuta johdu;

               b)

               muutokset SOLAS-yleissopimuksen II-2/9.4.1.3 sääntöön, sellaisena kuin ne esitetään IMO:n asiakirjan MSC 97/22/Add.1 liitteessä 13;

               c)

               muutokset HSC-säännöstöihin, sellaisena kuin ne esitetään IMO:n asiakirjan MSC 97/22/Add.1 liitteissä 15 ja 16;

               d)

               muutokset LSA-säännöstöön ja päätöslauselman MSC.81(70) liitteeseen, sellaisina kuin ne esitetään IMO:n asiakirjan MSC 97/22/Add.1 liitteessä 17 ja IMO:n asiakirjan MSC 98/3/1 liitteessä 1.

         2 artikla
   IMO:n meriympäristön suojelukomitean 71. istunnossa unionin puolesta esitettävänä kantana on hyväksyä Marpol-yleissopimuksen liitteessä VI olevaan lisäykseen V tehtävien muutosten hyväksyminen, sellaisina kuin ne esitetään IMO:n asiakirjan MEPC 70/18/Add.1. liitteessä 7.
   3 artikla
   1.   Jäsenvaltiot, jotka ovat IMO:n jäseniä, esittävät 1 ja 2 artiklassa esitetyt, unionin puolesta esitettävät kannat toimien yhdessä unionin etujen mukaisesti.
   2.   Edellä 1 ja 2 artiklassa tarkoitettuihin kantoihin tehtävistä vähäisistä muutoksista voidaan sopia ilman erillistä neuvoston päätöstä.
   4 artikla
   Jäsenvaltiot valtuutetaan ilmaisemaan suostumuksensa tulla 1 ja 2 artiklassa tarkoitettujen muutosten sitomiksi unionin etujen mukaisesti siltä osin kuin nuo muutokset kuuluvat unionin yksinomaiseen toimivaltaan.
   5 artikla
   Tämä päätös on osoitettu kaikille jäsenvaltioille.

      Tehty Brysselissä 29 päivänä toukokuuta 2017.

            Neuvoston puolesta

            Puheenjohtaja

         C. CARDONA

      (1)  Neuvoston päätös (EU) 2016/2077, annettu 17 päivänä lokakuuta 2016, Kansainvälisessä merenkulkujärjestössä (IMO) meriympäristön suojelukomitean 70. istunnossa ja meriturvallisuuskomitean 97. istunnossa Euroopan unionin puolesta esitettävästä kannasta Marpol-yleissopimuksen liitteeseen VI, SOLAS-yleissopimuksen II-1 sääntöön, SOLAS-yleissopimuksen III/1.4, III/30 ja III/37 sääntöön, SOLAS-yleissopimuksen II-2/1 ja II-2/10 sääntöön, SOLAS-yleissopimuksen II-1/3–12 sääntöön, STCW-yleissopimukseen ja -säännöstöön, paloturvallisuusjärjestelyjen säännöstöön ja vuoden 2011 laajennettua katsastusohjelmaa koskevaan säännöstöön tehtävien muutosten hyväksymiseen (EUVL L 320, 26.11.2016, s. 36).

      (2)  Euroopan parlamentin ja neuvoston direktiivi 2009/45/EY, annettu 6 päivänä toukokuuta 2009, matkustaja-alusten turvallisuussäännöistä ja -määräyksistä (EUVL L 163, 25.6.2009, s. 1).

      (3)  Komission täytäntöönpanoasetus (EU) 2017/306, annettu 6 päivänä helmikuuta 2017, laivavarusteiden suunnittelu-, valmistus- ja suorituskykyvaatimusten ja testausnormien ilmoittamisesta (EUVL L 48, 24.2.2017, s. 1).

      (4)  Euroopan parlamentin ja neuvoston direktiivi 2014/90/EU, annettu 23 päivänä heinäkuuta 2014, laivavarusteista ja neuvoston direktiivin 96/98/EY kumoamisesta (EUVL L 257, 28.8.2014, s. 146).

      (5)  Euroopan parlamentin ja neuvoston direktiivi (EU) 2016/802, annettu 11 päivänä toukokuuta 2016, tiettyjen nestemäisten polttoaineiden rikkipitoisuuden vähentämisestä (EUVL L 132, 21.5.2016, s. 58).


title: Neuvoston päätös (EU) 2016/551, annettu 23 päivänä maaliskuuta 2016, takaisinoton sekakomiteassa Euroopan unionin puolesta esitettävästä kannasta takaisinoton sekakomitean päätökseen täytäntöönpanojärjestelyistä, joita luvattomasti maassa oleskelevien henkilöiden takaisinottamisesta tehdyn Euroopan unionin ja Turkin tasavallan välisen sopimuksen 4 ja 6 artiklan soveltaminen 1 päivästä kesäkuuta 2016 alkaen edellyttää

text:
               9.4.2016

               FI

               Euroopan unionin virallinen lehti

               L 95/9

         NEUVOSTON PÄÄTÖS (EU) 2016/551,
   annettu 23 päivänä maaliskuuta 2016,
   takaisinoton sekakomiteassa Euroopan unionin puolesta esitettävästä kannasta takaisinoton sekakomitean päätökseen täytäntöönpanojärjestelyistä, joita luvattomasti maassa oleskelevien henkilöiden takaisinottamisesta tehdyn Euroopan unionin ja Turkin tasavallan välisen sopimuksen 4 ja 6 artiklan soveltaminen 1 päivästä kesäkuuta 2016 alkaen edellyttää
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin ja Turkin tasavallan välinen sopimus luvattomasti maassa oleskelevien henkilöiden takaisinottamisesta, jäljempänä ’sopimus’, tehtiin neuvoston päätöksellä 2014/252/EU (1) ja se tuli voimaan 1 päivänä lokakuuta 2014. Sopimuksen 24 artiklan 3 kohdan mukaan sopimuksen 4 ja 6 artiklan sisältämiä kolmansien maiden kansalaisten ja kansalaisuudettomien henkilöiden takaisinottoa koskevia määräyksiä aletaan soveltaa 1 päivästä lokakuuta 2017 alkaen.

               (2)

               Unioni ja Turkki ilmaisivat 29 päivänä marraskuuta 2015 pidetyssä huippukokouksessa poliittisen yhteisymmärryksensä siitä, että sopimusta sovelletaan täysimääräisesti 1 päivästä kesäkuuta 2016 alkaen.

               (3)

               Sopimuksen 19 artiklan 1 kohdan b alakohdan mukaan takaisinoton sekakomitea päättää sopimuksen yhdenmukaisen soveltamisen edellyttämistä täytäntöönpanojärjestelyistä. Sen vuoksi olisi aiheellista vahvistaa takaisinoton sekakomitean päätöksellä tarvittavat täytäntöönpanojärjestelyt, jotta edistetään sopimuksen 4 ja 6 artiklan velvoitteiden soveltamista 1 päivästä kesäkuuta 2016 alkaen.

               (4)

               Sopimus sitoo Yhdistynyttä kuningaskuntaa, joka osallistuu sen vuoksi tämän päätöksen hyväksymiseen.

               (5)

               Sopimus ei sido Irlantia, sitä ei sovelleta Irlantiin, eikä Irlanti sen vuoksi osallistu tämän päätöksen hyväksymiseen.

               (6)

               Sopimus ei sido Tanskaa, sitä ei sovelleta Tanskaan, eikä Tanska sen vuoksi osallistu tämän päätöksen hyväksymiseen.

               (7)

               Edellä esitetyn perusteella on tarpeen määrittää takaisinoton sekakomiteassa unionin puolesta esitettävä kanta takaisinoton sekakomitean päätökseen täytäntöönpanojärjestelyistä, joita sopimuksen 4 ja 6 artiklan soveltaminen 1 päivästä kesäkuuta 2016 alkaen edellyttää,

         ON HYVÄKSYNYT TÄMÄN PÄÄTÖKSEN:
   1 artikla
   EU:n ja Turkin takaisinoton sekakomiteassa unionin puolesta esitettävä kanta takaisinoton sekakomitean päätökseen täytäntöönpanojärjestelyistä, joita luvattomasti maassa oleskelevien henkilöiden takaisinottamisesta tehdyn Euroopan unionin ja Turkin tasavallan välisen sopimuksen 4 ja 6 artiklan soveltaminen 1 päivästä kesäkuuta 2016 alkaen edellyttää, perustuu takaisinoton sekakomitean päätösluonnokseen, joka on liitetty tähän päätökseen.
   Päätösluonnokseen voidaan hyväksyä vähäisiä muutoksia ilman neuvoston uutta päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä maaliskuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2014/252/EU, annettu 14 päivänä huhtikuuta 2014, luvattomasti maassa oleskelevien henkilöiden takaisinottamista koskevan Euroopan unionin ja Turkin tasavallan välisen sopimuksen tekemisestä (EUVL L 134, 7.5.2014, s. 1).

      LUONNOS
      LUVATTOMASTI MAASSA OLESKELEVIEN HENKILÖIDEN TAKAISINOTTAMISESTA TEHDYLLÄ EUROOPAN UNIONIN JA TURKIN TASAVALLAN VÄLISELLÄ SOPIMUKSELLA PERUSTETUN TAKAISINOTON SEKAKOMITEAN PÄÄTÖS N:o 2/2016
      annettu … päivänä … kuuta …,
      täytäntöönpanojärjestelyistä, joita sopimuksen 4 ja 6 artiklan soveltaminen 1 päivästä kesäkuuta 2016 alkaen edellyttää
      KOMITEA, joka
      ottaa huomioon Euroopan unionin ja Turkin tasavallan välisen sopimuksen luvattomasti maassa oleskelevien henkilöiden takaisinottamisesta, ja erityisesti sen 19 artiklan 1 kohdan b alakohdan,
      sekä katsoo seuraavaa:

                  (1)

                  Euroopan unionin ja Turkin tasavallan välinen sopimus luvattomasti maassa oleskelevien henkilöiden takaisinottamisesta, jäljempänä ’sopimus’, tuli voimaan 1 päivänä lokakuuta 2014.

                  (2)

                  Sopimuksen 24 artiklan 3 kohdassa määrätään, että sopimuksen 4 ja 6 artiklan sisältämiä kolmansien maiden kansalaisten ja kansalaisuudettomien henkilöiden takaisinottoa koskevia velvoitteita aletaan soveltaa vasta kolmen vuoden kuluttua sopimuksen voimaantulosta.

                  (3)

                  Molemmat osapuolet pääsivät EU:n ja Turkin välisessä huippukokouksessa 29 päivänä marraskuuta 2015 poliittiseen yhteisymmärrykseen siitä, että sopimusta aletaan soveltaa täysimääräisesti kesäkuusta 2016 alkaen,

            ON PÄÄTTÄNYT HYVÄKSYÄ SEURAAVAN TÄYTÄNTÖÖNPANOJÄRJESTELYN:
      1 artikla
      Sopimuksen 4 ja 6 artiklassa määrättyjä kolmansien maiden kansalaisten ja kansalaisuudettomien henkilöiden takaisinottoa koskevia velvoitteita sovelletaan 1 päivästä kesäkuuta 2016 alkaen.
      2 artikla
      Tämä päätös sitoo sopimuspuolia niiden lainsäädännön edellyttämien tarvittavien sisäisten menettelyiden jälkeen.

         Tehty …

            …

               (Euroopan unionin puolesta)

            …

               (Turkin tasavallan puolesta)